মঞ্চে উঠেই ১৯৭১-এর ৭ মার্চের পড়ন্ত বিকেলে বঙ্গবন্ধু শেখ মুজিবুর রহমান চারিদিকে তাকিয়ে জনসমুদ্রের গর্জনের প্রতি দৃষ্টি দিয়ে শুরু করলেন তার অমর সেই ভাষণ-‘ভায়েরা আমার-আজ দুঃখ ভারাক্রান্ত মন নিয়ে আপনাদের সামনে হাজির হয়েছি। আপনারা সবই জানেন এবং বোঝেন-আমরা আমাদের জীবন দিয়ে চেষ্টা করেছি। কিন্তু দুঃখের বিষয়- আজ ঢাকা, চট্টগ্রাম, খুলনা, রাজশাহী, রংপুরে আমার ভায়ের রক্তে রাজপথ রঞ্জিত হয়েছে। আজ বাংলার মানুষ মুক্তি চায়। বাংলার মানুষ বাঁচতে চায়। বাংলার মানুষ তার অধিকার চায়। কী অন্যায় করেছিলাম-নির্বাচনের পরে বাংলাদেশের মানুষ সম্পূর্ণভাবে আমাকে আওয়ামী লীগকে ভোট দেন।